b"\n_START_ARTICLE_\nJeffrey Peterson\n_START_PARAGRAPH_\nSi Jeffrey Peterson (isinilang noong 11 Oktubre 1972 sa Santa Barbara, California) ay isang negosyante sa larangan ng teknolohiya at milyunaryong taga Arizona na siyang kinikilalang pasimuno ng Hispanic Internet sa Estados Unidos. Naging tanyag sa pagiging bihasa sa teknolohiya at negosyo, mas kilala siya bilang tagapag-tatag ng Quepasa, ang isa sa mga kilalang komunidad na pang-online ng mga Latinong nasa Amerika.\n_START_SECTION_\nMga Unang Taon\n_START_PARAGRAPH_\nLumaki si Peterson sa Santa Barbara, California. Isang Britanya ang kanyang Ina at Amerikano naman ang kanyang Ama, at ang mga ninuno niya sa amahan ay pawang mga emigrante sa Santa Barbara na nagmula pa sa bansang Espanya. Nakapag-aral si Peterson sa mga pampumblikong paaralan ng Santa Barbara, California. Ayon sa artikulong inililathala ng Arizona Republic, lumaki si Peterson na kalapit bahay ang direktor ng Unibersidad ng California, Santa Barbara na siya namang unang nagpabatid kay Peterson tungkol sa computer programming sa murang edad noong 1978. Mag-isang trinatrabaho ni Peterson ang mga UCSB mainframe computers sa pamamagitan ng terminal at modem; at sa ganitong paraan niya iginugol ang mga mahahalagang oras ng kanyang pagka bata. Mabilis na natutunan ng batang pantas ang pagiging may-akda ng sarili niyang software na ang basehan ay ang Unix at VMS na sumasapaloob sa mga sistemang PDP-11 at DECVAX. Noong mga unang panahon ng kompyuter, ang mala-teknikal na agham ng systems programming ay isang aliwan ng mga propesor sa kolehiyo, mga enhinyero, at ang mga kahalintulad pang mga propesyon. Upang makasalamuha niya ang mga taong ito, napag-alamang gumamit siya ng sariling pangalan sa kanyang pag-login sa MIT Artificial Intelligence Laboratory PDP-10. At sa edad na labing-isa nakilala siya bilang si \xe2\x80\x9c Dr Jeffrey Peterson\xe2\x80\x9d. Taong 1981 nang nakapagtrabaho si Peterson bilang isang troubleshooter sa kompanyang software na pinanghahawakan ang mga Commodore Computer. Taong 1983 naman nang nagtrabaho siya bilang product tester para sa gumagawa ng vintage hardware para sa sistemang LOBO. Noong kalagitnaang ng 1980, pinagtugunan ng pansin ni Peterson ang paglinang sa isang software para sa noon ay isang malayang ipinalalaganap Na Bulletin Board System at Multi-User Dungeon - pawang mga sistemang ginagamit sa mga larong pang-kompyuter. Nakilala siya bilang experto sa pagsasatupad ng mga ipinasadyang kernel-level multitasking solutions, at ang palagiang pagpapasulong niya sa mga sinaunang mga hardware sa kompyuter sa paraang lagpas pa sa tradisyonal na kakayahan ng mga ito. Si Peterson, na dalubhasa na sa paglinang ng Assembly at C language simula pa noong kanyang kabataan, ay may mabigat na naiambag sa mga nag-uusbungang mga F/OSS programming communities noong mga panahon ng 1980. Nakapagpalimbag siya ng maraming sulatin, kasama na rito ang mga akdang may kinalaman sa multiprocessing, Quasi-emperical methods, at Artificial Intelligence._NEWLINE_Kinutya si Peterson sa isang akdang pangungutya na nailathala sa TheStreet.com noong 2004 patungkol sa mga nauna niyang mga taon bilang isang programmer. Ang artikulo, na pinagtutugunan ng pansin ang pampublikong talambuhay ni Peterson na una nang naipahayag sa isang Quepasa Proxystatement noong ika 23, 2004. ay nagtatanong: \xe2\x80\x9c dapat ba nating paniwalaaan na ang taong iyon ay gumagawa na ng mga programang pangkompyuter noong siya\xe2\x80\x99y 10 taon?\xe2\x80\x9d Ganunpaman, kinilala sa Peterson sa pagkakalathala niya sa loob ng isang pabalat ng libro, na sa murang edad ay kabilang na siya bilang isa sa mga nakapag-ambag para sa naging mabentang librong pangkompyuter software noon 1983. Bagamat nakasanayan na ang mga kaganapan sa loob ng isang kolehiyo noong mga unang araw niya bilang isang programmer, nakapagtrabaho si Peterson bilang isang discjockey sa radio ng UCSB na KCSB-FM mula 1986 hanggang 1990. Noong mga huling taon ng 1980, naging \xe2\x80\x9cTraffic Manager\xe2\x80\x9d si Peterson na kabilang sa labing-anim na bumubuo ng komiteng ehekutibo at sa radio ng kolehiyo na siyang nagbigay sa mga mamamayahag na sina Jim Rome at Sean Hannity ng kanilang mga kauna-unahang mga trabaho bilang mamamahayag sa himpilan ng radio. Naging dropout si Peterson sa mataas na paaralan noong 1986 sa edad na 16, na nagbigay daan naman upang tuparin ang isang magiging matagumpay na karera sa larangan ng pamumuhunan. Ipinagpatuloy niya ang nasimulan nang mga pag-aaral sa larangan ng Abogasiya at Kasaysayan.\n_START_SECTION_\nAng Panahong Wall Street\n_START_PARAGRAPH_\nNoong 1989, nakakuha ng trabaho si Peterson sa operasyon ng kompanyang Lehman Brothers sa larangan ng brokerage, at doon mabilis niyang natutunan ang tungkol sa mga kalakalan ng merkado o stock market. Sa kalaunan, maipapasa niya ang mga pasulit sa industriya , at magiging isang stock broker sa edad na labing siyam. Pagkatapos na magtrabaho sa ilan-ilang mga kompanyang pang brokerage, napadpad siya sa larangan ng Investment Banking at doon nakamtan niya ang kanyang karanasan sa Corporate finance. Makakasama ni Peterson ang mga grupong may kinalaman sa pamumuhunan na siyang namang nagbigay ng kapital sa daan-daang mga kompanya sa pamamagitan ng mga transakyong tinatawag na Initial Public Offering noong malakas pa ang takbo ng stock market sa mga unang taon ng 1990.\n_START_SECTION_\nAng Quepasa.com\n_START_PARAGRAPH_\nNoong 1997, itinatag ni Peterson ang Quepasa.com. Ito ang kauna-unahan at mahalagang website na tumugon sa mga gumagamit ng internet na saklaw ng US Hispanic Internet. Makalipas ang isang taon, matagumpay niyang nahimok ang bigating si Jerry Colangelo ng Arizona sports na tumulong sa paglikom ng $20 milyong dolyar na gagamitin bilang binhing kapital para mailunsad ang kompanya. Si Jason Kidd na star ng Phoenix Suns ay pumirma bilang isang mamumuhunan. Sumali rin ang dating quarterback na si John Elway ng Denver Broncos, at namuhunan ng $500,000._NEWLINE_Sa loob ng lang buwan, sumali bilang miyembro ng Board of Directors ang Pangulo ng Costa Rica na si Jose Maria Figueres. Ibinenta ni Peterson ang isang bahagdan ng Spanish language website sa Sony Pictures Entertainment at Telemundo LLC. Sumali rin sa Board of Directors ang dating hepe na tagpagkomento ng CNBC at Punong Tagapangasiwa ng FDIC na si William Seidman. Pagkatapos. Nang makapulong si Peterson sa tanggapan ng Miami Herald, pumirma bilang opisyal na tagapagsalita at mamumuhunan si Gloria Estefan. Ang Quepasa billboards, na palaging nakikita sa mga lugar na kinaroroonan ng mga Hispaniko sa Estados Unidos, ang siyang nakapagpalakas ng loob sa mga Latino na sumaling online sa \xe2\x80\x9cEl Mundo Nuevo\xe2\x80\x9d ( Ang Bagong Mundo). At milyon sa kanila ang sumali dito._NEWLINE_Noong 24\xc2\xa0ng Hunyo 1999, nagpasa-publiko ang Quepasa sa Nasdaq Stock Market. Sa loob lamang ng isang araw, umabot ng $272 ang halaga ng Quepasa. Natunghayan sa CNN at CNBC ang live na pakikipanayam sa isang taas-noong tagapagtatag ng kompanya na si Peterson. Sa edad na 26, nasaksihan niya ang pagtaas ng kanyang netong kayamanan sa halagang $36 milyon.  _NEWLINE_Makalipas ang isang taon, pinangalanan ang Quepasa bilang pinaka-kilalang online destination ng mga Hispaniko sa Estados Unidos, na pinangunahan pa ang mga ka-kompetensiyang Starmedia at Yahoo!Espanol.\n_START_SECTION_\nAng Kontrobersiya sa Pamunuan ng Quepasa\n_START_PARAGRAPH_\nMatapos ang public offering ng Quepasa, tinanggal si Peterson sa kompanya ni Gary Trujillo, ang bagong CEO na kinuha mismo ni Peterson, may 60 na araw pa lamang noon ang lumipas, para patakbuhin ang Quepasa. Nang magpahayag na sa Arizona Republic tungkol sa di inaasahang pagpapatalsik sa kanya, sinabi ni Peterson, \xe2\x80\x9c Sinira niyang lahat ang tiwalang inilagay ko sa kanyang mga kamay.\xe2\x80\x9d  Sa isang demanda na isinampa sa Korte Suprema ng Maricopa Country, inakusahan si Peterson sa kanyang di-umano\xe2\x80\x99y pakikipagkompetensiya sa Quepasa. Napagpasiyahan ang asunto makalipas ang 90 na araw at nagbayad kay Peterson ang Quepasa ng $2.4 milyon.  Sa kalaunan, ipinagtapat na lamang ni Trujilo na isang \xe2\x80\x9cisyu na may kinalaman sa pagkatao\xe2\x80\x9d ang naging problema.  Hindi kalaunan, nagbitiw si Peterson sa pagiging miyembro ng Board of Directors, na sa mga panahong iyon ang siyang nag-iisang pinakamalaking shareholder sa Quepasa. Sa paglisan niya sa Quepasa ay sinasabing\xc2\xa0: \xe2\x80\x9c Napasakamay na lamang ang kompanya sa isang punong ehekutibong opisyal at lupon ng mga director na pawang mga salat sa pagkakaroon ng karansan sa larangan ng Internet at sa teknolohiyang nagpapatakbo rito.\xe2\x80\x9d\n_START_SECTION_\nAng Korporasyong Vayala\n_START_PARAGRAPH_\nNoong Hulyo ng 2001, itinatag ni Peterson ang Vayala Corporation, kasama si Mike Marriott at Brian Long Lu na anak ng isang malaking negosyante sa larangan ng teknolohiya na si Hong Liang Lu. Ang Vayala Corporation ay isang kompanyang may kinalaman sa Internet search. Lumilinang ng malakihang teknolohiyang may kinalaman sa dynamic search ang Vayala na naging matagumpay sa paglalaan ng kapital na kinakailangan sa pagtustos ng mga ehekutibo ng Softbank Corp. Noong 2002, nakuha ng Quepasa ang Vayala._NEWLINE_Noong mga panahong ito, nailathala ang larawan ni Peterson sa unang pahina ng lingguhang edisyon ng The Arizona Republic na tinatalakay sa seryeng may tatlong bahagi ang tungkol sa kanyang karera. Lumabas ang seryeng ito noong ika \xe2\x80\x93 9 at 10\xc2\xa0ng Setyembre at ika-10. Nagwakas ito noong ika 11 ng Setyembre, na siya rin namang araw nang maganap ang mga pag-atake sa World Trade Center.\n_START_SECTION_\nAng Muling Pagbawi sa Quepasa at Pagkabuhay\n_START_PARAGRAPH_\nNoong 2002, bumagsak sa halos wala nang halaga ang mga shares sa Quepasa sa pamumuno ng CEO na si Trujillo. Sa kanyang mga pahayag sa medya, idinahilanan ni Trujillo ang pagbagsak sa mga hindi ka-ayaayang mga kondisyon sa merkado at sa tinatatawag na \xe2\x80\x9c com bubble\xe2\x80\x9d. Ayon sa Chicago Tribune: \xe2\x80\x9c Kahit na isa-alang-alang pa ang pagbuga ang malamig na hanging taglamig sa tinaguriang larangang digital, maraming mga dalubhasa ang namangha nang marinig ang mga pahiwatig na mamamatay na ang minsa\xe2\x80\x99y pinakamatagumpay na Hispanic-centered Web operation, ang Quepasa.com.\xe2\x80\x9d  Sa huling bahagi nang taong iyon, pinagunahan ni Peterson ang isang grupo ng mga mamumuhunan sa isang matagumpay na tinatawag na proxy fight at mapanganib na paraan nang pagbawio hostile takeover muli sa Quepasa, na napabalitang ipinupuhunan ang milyun-milyon niyang salapi.  Makalipas ang maikling panahon simula nang mabawing muli ang Quepasa, pinangalanan muli si Peterson bilang Chairman at Punong Ehekutibo ng Quepasa._NEWLINE_Noong Enero ng 2004, ipinahayag ng Business Journal of Phoenix na ang Quepasa ay \xe2\x80\x9c nasa gitna ng isang muling pagkabuhay na pinangunahan ng mismong lumikha rito na si Jeffrey Peterson.\xe2\x80\x9d   Noong 2006, tumaas ang halaga ng Quepasa nang $150 milyon._NEWLINE_Noong 5 Nobyembre 2006, nilisan muli ni Peterson ang Quepasa matapos ibenta ang 30% ng kanyang bahagi sa kompanya sa isang bilyonaryong mamumuhunan na si Richard Scott.\n_START_SECTION_\nMga Kilusang Pampolitika\n_START_PARAGRAPH_\nIsang Democrat si Peterson at nakabilang na sa iba\xe2\x80\x99t ibang mga partidong political. Ang kanyang mga ugnayang pampolitical ay may kinalaman sa mga interes ng mga Hispaniko. Noong 2003, hinirang, ng noo\xe2\x80\x99y Gubernador ng Arizona na si Janet Napolitano, si Peterson sa Arizona-Mexico Commission. Noong 2005, nahirang na siya sa Executive Committee._NEWLINE_Noong 2005, nahirang si Peterson sa komite ng Cross-Border transactions ng Arizona Department of Real Estate. Nakatuon ang komite sa pandaigdigang mga transakyon sa Real Estate sa pagitan ng mga naninirahan sa Arizona at Mexico._NEWLINE_Noong 2005, nahirang si Peterson ng Mayor ng Phoenix na si Phil Gordon , bilang tagapamuno ng Technology subcommittee ng 2006 Executive Bond Committee. . Sinangayunan ng mga botante noong Marso 2006, ang $850 milyong bond initiative Binigyan ng suportang pinansiyal ni Peterson ang mg martsang pangreporma ng mga Immigrants na naganap noong ika 25\xc2\xa0ng Marso at ika 10\xc2\xa0ng Abril taong 2006._NEWLINE_Naging co-host si Peterson noong 1 Hunyo 2006 bilang tagapaglikom ng pondo para sa kandidatura sa pagkasenador sa Arizona ni Jim Pederson, na dinaluhan ng dating Pangulong Bill Clinton._NEWLINE_Naipahayag na naglunsad si Peterson ng isang paglikom sa pondo mula sa kanyang tinitirahan para kay Barack Obama na dinaluhan ng namumuno sa Democratic National Committee na si Howard Dean at ang actress na si Scarlett Johansson noong ika 21 taong 2008._NEWLINE_Ayon sa talaan ng mga pag-aari ng Maricopa Country, nakalista ang tinitirahan ni Petrson sa parehong lugar na tinitirahan din ng senador na si John McCain ng Arizona.\n_START_SECTION_\nMga Ugnayang Hollywood\n_START_PARAGRAPH_\nSa hindi malamang mga kadahilanan, kilala si Peterson sa pagkakaroon niya ng ugnayan sa mga taong kasapi sa industriyang show business . Ang isang halimbawa nito ay nang pirmahan ni Peterson ang pagkaka-talaga bilang tagapagsalita at bilang mamumuhunan ni Gloria Estefan para sa Quepasa noong 1999. Movie producer Paul Mazursky was an investor in Peterson's startup, Vayala Corp. Isa sa mga naunang mamumuhunan din ang prodyuser na si Paul Mazursky sa Vayala Corp. Ang kapwa tagapag-tatag ng isang rock band na si Dishwalla ay nasa talaan ng mga Board of Directors ng Quepasa ayon sa isang naunang pahayag pang\xe2\x80\x93rehistro . Kababata rin ni Peterson ang prodyuser ng isang musikang Rap na si Damizza . Noong Setyembre ng 2005, ipinahayag ng Quepasa ang isang kasunduang pangmerkado para kay Jennifer Lopez. At kahit na si Sammy hagar, na siyang nagbebenta ng Tequilang Mexicano ay napabalitan ding may nilagdaang kasunduan sa Quepasa.\n_START_SECTION_\nMga Pangkasalukuyang Pinagkaka-abalahan\n_START_PARAGRAPH_\nItinuturing si Peterson bilang isa sa mga pangunahing autoridad sa Hispanic Internet sa Estados Unidos. Nananatili siya sa kanyang papel bilang tagapagbigay payo sa kung ilang mga industriyang pang IT. Naninilbihan si Peterson sa komite ng mga Hispaniko sa Interactive Advertising Bureau sa Nueva York. Ayon sa pampubliko niyang talambuhay, nagsisilbi siyang isang konsultant sa pamahalaang Mexico. Noong 20 Hulyo 2009, ibinenta ni Peterson ang internet domain name demand.com sa Demand Media Inc., isang kompanyang pinangangasiwaan ng naunang pinuno ng Myspace na si Richard Rosenblatt, ayon sa maraming nai-ulat na mga balita."